På 2000-tallet ekspanderte SalsaNor, og startet blant annet ulike dansefestivaler, inkludert den internasjonale, årlige festivalen «Oslo Caribbean Feeling». En av SalsaNors hovedaktiviteter er organisering av dansekurs og workshops, i ulike dansestiler – deriblant salsa, bachata og rueda de casino. Organisasjonen har også gått i spissen for å arrangere «verdensmesterskap» i rueda de casino, som er en cubansk ringdans basert på salsa.